รอน วีสลีย์

โรนัลด์ "รอน" บิลิอัส วีสลีย์ (อังกฤษ: Ronald Bilius "Ron" Weasley) เป็นตัวละครสมมุติในหนังสือวรรณกรรมเยาวชนชุดแฮร์รี่ พอตเตอร์ ของเจ. เค. โรว์ลิ่ง ปรากฏตัวครั้งแรกในหนังสือเล่มแรก แฮร์รี่ พอตเตอร์กับศิลาอาถรรพ์ เป็นเพื่อนรักของแฮร์รี่ พอตเตอร์ และเฮอร์ไมโอนี เกรนเจอร์ เขาเป็นสมาชิกครอบครัววีสลีย์ ครอบครัวอาศัยอยู่ใน "บ้านโพรงกระต่าย" นอก Ottery St. Catchpole ตระกูลวีสลีย์ยังเป็นหนึ่ง 28 ตระกูลศักดิ์สิทธิ์ ในโลกของผู้บริสุทธิ์
ประวัติ.
โรนัลด์ "รอน" บิลิอัส วีสลีย์  เป็นตัวละครสมมุติในหนังสือวรรณกรรมเยาวชนชุดแฮร์รี่ พอตเตอร์ ของ เจ. เค. โรว์ลิ่ง ปรากฏตัวครั้งแรกในหนังสือเล่มแรก แฮร์รี่ พอตเตอร์กับศิลาอาถรรพ์ เป็นเพื่อนรักของแฮร์รี่ พอตเตอร์ และเฮอร์ไมโอนี เกรนเจอร์ เขาเป็นสมาชิกครอบครัววีสลีย์ ครอบครัวอาศัยอยู่ใน "บ้านโพรงกระต่าย" นอก Ottery St. Catchpole เป็นลูกคนที่ 6 จาก 7 คน ตระกูลวีสลีย์ยังเป็นหนึ่ง 28 ตระกูลศักดิ์สิทธิ์ ในโลกของผู้บริสุทธิ์ รอนมีสัตว์วิเศษประจำตัวคือนกเค้ากู่ ซึ่งได้มาจากซิเรียส แบล็ก จินนี วีสลีย์ ให้ชื่อว่าพิกวิกเจียนผู้พิทักษ์ของรอนเป็นสุนัข เทอร์เรียสีเงิน รอนใช้ไม้กายสิทธิ์ วิลโลว์ ขนยูนิคอร์น ต่อมาใช้ไม้เกาลัดและเอ็นหัวใจมังกร เก้านิ้วหนึ่งกระเบียดยึดมาจาก ปีเตอร์ เพตติกรูว์
รอนมี ฐานะเป็นคุณอา ของวิกตัวร์ วีสลีย์(หญิง) โดมินิค วีสลีย์(หญิง) และ หลุยส์ วีสลีย์(ชาย)
ครอบครัววีสลีย์.
ครอบครัววีสลีย์ ส่วนมากอยู่ในภาคีนกฟีนิกซ์ อีกส่วนหนึ่งอยู่ในกองทัพดัมเบิลดอร์
นายอาเธอร์ วีสลีย์ หัวหน้าสำนักงานสืบค้นและริบคาถาป้องกันตัวและวัตถุคุ้มครองภัยปลอม กระทรวงเวทมนตร์<br>
นาง มอลลี่ วีสลีย์ แม่ของรอน<br>
นาย บิลล์ วีสลีย์ เจ้าหน้าที่แก้คำสาปธนาคารกริงกอตส์<br>
นาย ชาลี วีสลีย์ อดีตกัปตันทีมควิดดิชบ้านกริฟฟินดอร์<br>
นาย เพอร์ซี่ วีสลีย์ รองผู้ช่วยรัฐมนตรี กระทรวงเวทมนตร์<br>
เฟร็ด วีสลีย์ และ จอร์จ วีสลีย์ เจ้าของร้านเกมกลวิเศษวิสลีย์<br>
รอน วีสลีย์ สมาชิกกองทัพดัมเบิลดอร์และอยู่ในกองระวังหน้า<br>
จินนี่ วีสลีย์ น้องสาวของรอน
ชีวิตส่วนตัว.
รอนเป็นนักเรียนบ้านกริฟฟินดอร์เช่นเดียวกับแฮร์รี่ รอนอยู่ร่วมในเหตุการณ์สำคัญหลายเหตุการณ์ในชุดหนังสือแฮร์รี่พอตเตอร์ทั้ง 7 เล่ม เขาเป็นคนดูง่ายๆสบายๆเวลาอยู่กับแฮร์รี่และผองเพื่อน เป็นคนตลก ชอบกินเป็นชีวิตจิตใจ บางครั้งเขาก็มีอารมณ์ขี้น้อยใจ เช่น ในภาคสี่รอนน้อยใจไม่คุยกับแฮร์รี่เพราะเขาคิดว่าแฮร์รี่ใส่ชื่อลงไปในถ้วยอัคนีเพื่อให้ตัวเองเข้าไปแข่งขันการประลองเวทไตรภาคีแต่ก็คอยเป็นห่วงอยู่ห่างๆ รวมถึงโกรธและหึงเฮอร์ไมโอนี่ที่เลือกวิคเตอร์ ครัม เป็นคู่ในงานเต้นรำ ทั้งๆที่รอนชื่นชอบในตัวครัมอย่างมาก
จริงๆแล้วรอนเป็นคนเก่งคนนึงแต่ขาดความมั่นใจในตัวเองเพราะคนรอบตัวเขามีแต่คนเก่งและกล้าหาญ ทำให้มักจะโดนหยอกล้อประจำจากเฟร็ด จอร์จ เพื่อนโดยเฉพาะเดรโก มัลฟอย ที่ชอบดูถูกเขาทั้งเรื่องฐานะทางบ้านและความสามารถ แต่กระนั้นรอนมีทักษะในการเล่นหมากรุกพ่อมดเป็นอย่างมาก ได้รับเลือกให้เป็นพรีเฟ็คของบ้านเช่นเดียวกับเพอร์ซี่ พี่ชายของเขา โดยคู่กับเฮอร์ไมโอนี่ ด้านกีฬาเขาได้เป็นนักกีฬาควิชดิชประจำบ้านกริฟฟินดอร์ ในตำแหน่ง Keeper และสามารถเอาชนะบ้านสลิธีรีนได้ ซึ่งเป็นหนึ่งในสิ่งที่เขาภูมิใจที่สุด 
ด้านความรักรอนนั้นแอบชอบเฮอร์ไมโอนี่มาตลอด แต่ทั้งสองคนมักจะทะเลาะกันเป็นประจำจนรอนต้องเก็บไว้แค่ในใจ เขาพึ่งมาแสดงออกว่าชอบเฮอร์ไมโอนี่จริงๆคือภาคถ้วยอัคนี แต่ในภาคเจ้าชายเลือดผสมเขาโตเป็นหนุ่มจนมีสาวคนหนึ่งมาชอบนั้นคือนักเรียนจากบ้านเดียวกัน ลาเวนเดอร์ บราวน์ เธอสารภาพรักกับรอนและคบกันแต่สุดท้ายทั้งสองคนก็เลิกกัน จากนั้นเขาก็แสดงความรักแก่เฮอร์ไมโอนี่ตลอดมาจนกระทั่งสงครามฮอกวอร์ดมาถึงทั้งสองคนจูบกันท่ามกลางสงครามเนื่องจากไม่รู้จะรอดชีวิตกลับมาหรือไม่ 
จนสงครามสิ้นสุดลงเขาได้เข้าทำงานเป็นมือปราบมารในกระทรวงเวทมนตร์และช่วยจอร์จทำกิจการธุรกิจของวิเศษวีสลีย์ไปด้วย อีกทั้งยังเป็นพ่อทูนหัวของเจมส์ ซีเรียส พอตเตอร์ ลูกชายคนโตของแฮร์รี่ พอตเตอร์ เพื่อนรักของเขา รอนแต่งงานกับ เฮอร์ไมโอนี่ เกรนเจอร์ มีลูกด้วยกันสองคน ชื่อโรสและฮิวโก้ วีสลีย์